(Where Do Carp Live
The Carp Habitat)
Die frustrasie lê loop hoog die oomblik as jy besef jy het sopas nog 'n strop verloor as gevolg van een of ander obstruksie in die water. Die voorgekeurde keuse van meeste hengelaars is waters waar hulle die waarborg het hulle sal nie vas sit nie. My hoop met hierdie artikel is om jou te help om die beste keuse te kan maak van die dam waar jy gaan hengel en sodoende te verseker dat dit nie net nog 'n dag by die dam was maar eerder die vangs van 'n leeftyd gelewer het.
Alhoewel watergras deur die meeste hengelaars vermy word soos die pes kan hierdie een die gunsteling karp habitat (Carp Habitat) areas wees. Die Karp floreer in watergras juis oor die oorweldigende huisvesting van slakke, mossels, wurms en klein vissies. Dit is soos 'n 'all you can eat buffet' vir karp en boonop bied dit ook skuiling vir die karp. Eerstens wil jy nie jou aas binne in die gras in gooi nie, die geheim is om dit binne 'n opening of dan so na as moontlik aan die grasbed te gooi. As jy nie baie geduld het nie stel ek voor jy bly eerder aan die buitekant van die grasbed, om in die openinge te gooi gaan so bietjie geduld verg in sekere gevalle om die karp daar uit te kry maar in meeste gevalle kry jy hulle met redelikke geduld en gemak daar uit, maar die watergras is sekerlik nie een om mis te kyk nie! Somermaande lewer altyd Karp op in die watergras areas en wintermaande moet dit nie mis gekyk word nie, dit is verseker n goeie beginpunt vir 'n hengelsessie, veral as die watergras nie heeltemal verdwyn het nie.
Waterlelies kom nie voor by alle damme nie maar dit kan 'n bron van karp voorlê. Boilies wat lekker ruik en lyk is onweerstaanbaar vir 'n karp en oor hulle slakke en larwes van die stamme van die lelies af suig is 'n goeie metode om te gebruik om 'n boilie aan die stem van die lelie vas te maak, so ongeveer 20cm van die bodem af. Jy gaan moet gereed staan om vas te kap en so gou moontlik uit te trek, as die karp eers in die lelies beland dan is daar nie uitkom kans nie. Die bodem tussen lelies is gewoonlik vuil, maar glo dit of nie, dit is die plekke waarvan die karp hou en gedurende die winter maande is hulle hier tevinde, hierdie is 'n uitstekende oasis van karp beslis een van die top karp habitate (Carp Habitat).
Bome en Stompe in die water
Struktuurhengel is nie iets waarvan baie mense hou nie, maar dit is nie iets om te vermy nie; van die grootste visse wat al gevang is het uit sulke areas gekom. Jy sal karp enige tyd van die jaar in en om boomstompe kry behalwe gedurende paartyd as hulle eerder sal paar as om te eet. Dit is maklikker om die vis op te spoor hoe minder boomstompe daar is. Karp hou van struktuur - hetsy dit nou net n takkie in die water is of 'n laning bome is.
'n Platoë is een van die dodelikste areas om na te hengel, maar ook een van die moeilikstes om op te spoor. 'n Platoë verskil van grote tot grote by verskillende damme, 'n platoë is basies 'n area in die water wat vlakker is as die res van die dam in sekere areas. As jy 'n platoë probeer opspoor kan jy kyk na waar jy karp kop en skouers keer op keer bo die water sien uitkom, die rede hiervoor is dat die karp hulle vlanke teen die rand van die platoë skuur en water breek, hulle sal dit keer op keer doen. Hierdie areas van die dam was nog altyd 'n voorkeur van die karp oor die somer maande.
Stil baaie is een van die beste plekke om by te hengel net voor en gedurende paar tyd. Op enige ander tyd van die jaar sal jy gelukkig wees as jy 'n karp daar kry wat dalk territoriaal is tot daardie area, dit kan weke of maande wees voor dit enigsins die moeite werd is om daar te hengel of eers te probeer.
Areas waar karp veilig voel
Karp is defnitief nie dom nie en enige areas wat normaalweg baie druk ondervind en waar daar baie by gehengel word leer die karp aan as gevaarlikke areas en probeer dit so veel moontlik vermy. Die veilige areas is plekke waar hulle veiliger voel soos tussen riete. Riette hengel is nie een van die maklikste areas om deer te dring nie, die geheim is om 'n PVA sakkie deur die hoek te haak en dit binne in die riette te gooi, trek half 'n meter terug sodra die sinker en strop die riette tref en jou strik is gestel. Op hierdie stadium gaan jy of die karp skrik maak of jy gaan hom uit lok om te kom inspekteer. As jy die karp die skrik op die lyf gejaag het kan jy maar net geduldig wag, die karp sal wel na 'n rukkie terug keer na die riette toe en as die karp nie geskrik het nie word hy so gevang.
Naby aan die kant
Hierdie tipe areas het al karp opgelewer van sowat 26kg, met bietjie geduld, die regte aas en 'n donker en stil kampplek kan groot karpe maklik hier uitgelok word. Die metode om te gebruik as jy naby die oewer groot karpe wil los slaan is eintlik baie eenvoudig. Eerstens help dit om 'n Marker Float te gebruik. Loop so bietjie rond in die water en voel voel met jou voette totdat jy 'n area kry wat redelik harder is as die res. Merk daardie area met n vispen. Maak nou vir jou 'n rig van tiger nut neute, so twee sal doen en sit 'n float in die middel sodat dit kan dryf. Sit 'n klein knyplootjie aan en stap dan uit na die area wat jy gemerk het, 'n goeie idee is om 'n hand vol tiger neute saam te vat, jou strik te stel en dan te wag vir die aksie om te begin. Met hierdie metode is jy amper verseker van 'n goeie vangs. Jy kan ook areas rondom eilande probeer aangesien dit areas is wat visse laat veilig voel.
As jy dit kan reg kry om keer op keer akkuraat genoeg na areas soos oorhangende bome to gooi is dit defnitief 'n plek om te probeer. Baie hengelaars vermy sulke areas so die vis voel veilig daar. Die geheim is om nie heel tyd in te gooi en terug te katrol nie, juis oor sulke areas nie baie probeer word sal jy die vis afskrik as jy dit doen. Wat jy nie wil doen nie is om 'n goeie hengel pleak 'n slegte een te maak, as jy gelukkig genoeg is om akkuraat te gooi mag jy dalk nog die beste vangs van die dag oplewer in hierdie tipe areas.
Silt word in riviere, damme en mere aangetref en is een van die areas wat meeste hengelaars vermy. Bloedwurms word baie in hierdie areas gevind en bloedwurm is een van die karp se gunsteling kos. As jy braaf genoeg is kan jy hierdie area aanpak, jy moet wel bereid wees om so bietjie te baklei in die water, silt kan sentimeters tot meters diep wees maar defnitief die moeite werd om te probeer.
Diep gate is defnitief nie een van die voorgekeurde plekke om te hengel nie, dit lewer nie baie vis op nie en is moeilik om te hengel. Die uitsondering kom in as jy 'n gat kan kry wat 'n gruis bodem bevat en omring deur silt in die vlakker water is. Hierdie gate lewer normaalweg 'n vangs vir enige hengelaar.
Areas waar natuurlike kos voorkom
Om areas te onttdek wat natuurlike kos hou is uiters moeilik, en word meestal per ongeluk ontdek, sulke areas bevat gewoonlik klein slakke, garnale, krappies, bloedwurms ens wat'n natuurlikke stapel voedsel vir karp is. Hou maar 'n oog oor die water vir areas waar die vis gedurig aan die beweeg is op die oppervlak en gooi jou aas so na as moontlik aan die springende vis en hoop vir die beste.
Hellings is areas waar vlak en diep water ontmoet en is gewoonlik karp se patrollie-roetes. Hulle is heel tyd aan die beweeg as hulle in hierdie areas is maar moenie daar voer nie,' n helder kleurige booilie sal die vis nuuskierig hê en so sal jy hulle kan vang, nie noodwendig oor die karp honger is nie maar bloot net oor nuuskierigheid.
Gruisbulte is een van die gewildste areas om by te hengel, met elkeen wat sy eie opienie vorm van wat die beste resultate oplewer, bo of onder. Hetsy bo of onder, die gruisbult is defnitief 'n area om by te hengel en is jy verseker van 'n vangs. Gruisbulte het al vis gelewer van 12kg tot 24kg en meer aan die bopunt en 23kg aan die onderpunt. Dit is duidelik dat dit nie saak maak waar op die gruisbult jy vang nie, dit gaan defnitief resultate oplewer hetsy in die winter of in die somer.
Enige hengelplek kan goed of sleg wees, met deeglikke beplanning en geduld kan jy by bykans enige water vis oplewer. Onthou om nie skrik te wees vir areas waar jy nie noodwendig altyd sal vang nie, probeer dit ten minste een keer en jy mag dalk verbaas word met die hoeveelheid en grote van die karp wat jy daar vang.